
DR 30.11.2009 49 

 
Pada masa yang sama juga apabila kejadian-kejadian lain seperti jambatan 

runtuh, walaupun tidak dibina oleh JKR, JKR terus akan menjadi penasihat utama ataupun 
pakar rujuk utama kepada masalah yang berbangkit tersebut.  

Tuan Pengerusi, saya hendak menjurus kepada Butiran 30100 – Cawangan Jalan. 
Saya lebih khusus kerana pada saya jalan penting. Perlu saya sebutkan kalau kita berjalan 
ataupun memandu kenderaan daripada utara sampai ke selatan, sampailah Sabah dan 
Sarawak, kalau kita bandingkan jalan JKR dengan lebuh raya jauh bezanya. Terlalu jauh 
bezanya Tuan Pengerusi, jalan JKR dengan lebuh raya. Perbezaan amat ketara. Jadi saya 
ingin bertanya kepada pihak JKR. Bilakah taraf ataupun keadaan - kalau sebut taraf Tuan 
Pengerusi, mungkin tidak berapa clear tetapi keadaan jalan JKR itu sekurang-kurangnya 
hampir sama dengan lebuh-lebuh raya dari segi papan tandanya, dari segi sistem 
perparitannya, dari segi kecerunan dan sebagainya.  

Saya juga Tuan Pengerusi ingin mencadangkan supaya dibanyakkan ataupun 
diperbanyakkan jalan-jalan protokol. Kalau di kawasan saya Tuan Pengerusi, saya 
memohon supaya pihak JKR mempertimbangkan jalan protokol antara bandar Tangkak ke 
Sungai Mati. Daripada tol Tangkak ke Bandar Tangkak dan daripada tol Tangkak ke Bandar 
Muar. Maksud ‘jalan protokol’ Tuan Pengerusi ialah, jalan yang keadaannya amat selesa. 
Bukan sahaja jalannya cantik, sistem perparitannya cantik, ada landskap, ada papan tanda 
yang jelas dan cukup, ada perabot jalan yang lengkap.  

Sistem perparitan juga boleh menampung Tuan Pengerusi. Boleh menampung 
jumlah air yang banyak. Kadang-kadang bila kita berdepan dengan JKR, mereka sering 
mengatakan bahawa parit tepi jalan adalah untuk mengalirkan air yang dihasilkan daripada 
jalan JKR itu sendiri sedangkan dalam keadaan sekarang Tuan Pengerusi, parit-parit di tepi 
jalan bukan sekadar untuk jalan JKR tetapi juga untuk menampung air yang dihasilkan, 
dikeluarkan oleh kawasan daripada kawasan sekeliling. Daripada parit JPS dan 
sebagainya.  

Akhirnya, parit JKR di tepi jalan tidak cukup besar dan tidak cukup untuk 
menampung air yang terpaksa ditampung daripada kawasan sekeliling dan boleh 
menyebabkan banjir. Maksudnya, fungsi parit JKR bukan setakat untuk jalan JKR sahaja 
tetapi juga untuk menampung air yang banyak turun daripada hujan dan sebagainya di 
kawasan sekeliling.  

Tuan Pengerusi, saya juga ingin membangkitkan tentang perkembangan. Saya 
ingin bertanya tentang perkembangan jalan empat lorong daripada Segamat ke Tangkak. 
Saya hanya ingin bertanya status sebab projek ini telah pun dirasmikan, upacara pecah 
tanahnya oleh bekas Perdana Menteri dua tahun yang lalu tetapi sampai sekarang kami 
masih lagi menanti-nanti tentang perkembangan jalan-jalan tersebut. Tuan Pengerusi, saya 
juga ingin merujuk kepada... 

Datuk Wira Ahmad Hamzah [Jasin]: Yang Berhormat Ledang, Yang Berhormat 
Ledang.  

Tuan Pengerusi [Datuk Ronald Kiandee]: Yang Berhormat Jasin bangun, Yang 
Berhormat.  

Ir. Haji Hamim bin Samuri [Ledang]: Boleh seminit saja? Seminit. 

Datuk Wira Ahmad Hamzah [Jasin]: Seminit, seminit saja. Tuan Pengerusi dan 
Yang Berhormat Ledang, terima kasih. Tadi Yang Berhormat Ledang ada sebut tentang 
perbezaan yang amat ketara di antara jalan yang di selenggara oleh lebuh raya dengan 
jalan-jalan biasa. Lebuh raya jalannya cantik kerana lebuh raya PLUS mengenakan cukai 
ataupun kita kena bayar tol tetapi jalan biasa semua kereta-kereta ataupun motosikal yang 
dikenakan road tax. Duit ini dipungut oleh kerajaan ataupun diserahkan kepada JKR untuk 
menyelenggarakan jalan?  

Ataupun adakah cadangan Yang Berhormat, orang bekas daripada JKR, seorang 
jurutera bekas daripada JKR. Mungkin kita hendak kenakan satu bayaran supaya dapat 
memastikan semua jalan-jalan yang selain daripada lebuh raya ini lebih cantik lagi kerana 
kita dapati penyelenggaraannya begitu lemah sekali. 



Pada masa yang sama juga apabila kejadian-kejadian lain seperti jambatan. runtuh, walaupun tidak dibina oleh JKR, JKR terus akan menjadi penasihat utama ataupun pakar rujuk utama kepada masalah yang berbangkit tersebut. Tuan Pengerusi, saya hendak menjurus kepada Butiran 30100- Cawangan Jalan. Saya lebih khusus kerana pada saya jalan penting. Perlu saya sebutkan kalau kita berjalan ataupun memandu kenderaan daripada utara sampai ke selatan, sampailah Sabah dan Sarawak, kalau kita bandingkan jalan JKR dengan lebuh raya jauh bezanya. Terlalu jauh bezanya Tuan Pengerusi, jalan JKR dengan lebuh raya. Perbezaan amat ketara. Jadi saya ingin bertanya kepada pihak JKR. Bilakah taraf ataupun keadaan- kalau sebut taraf Tuan Pengerusi, mungkin tidak berapa clear tetapi keadaan jalan JKR itu sekurang-kurangnya hampir sama dengan lebuh-lebuh raya dari segi papan tandanya, dari segi sistem perparitannya, dari segi kecerunan dan sebagainya. Saya juga Tuan Pengerusi ingin mencadangkan supaya dibanyakkan ataupun diperbanyakkan jalan-jalan protokol. Kalau di kawasan saya Tuan Pengerusi, saya memohon supaya pihak JKR mempertimbangkan jalan protokol antara bandar Tangkak ke Sungai Mati. Daripada tol Tangkak ke Bandar Tangkak dan daripada tol Tangkak ke Bandar Muar. Maksud 'jalan protokol' Tuan Pengerusi ialah, jalan yang keadaannya amat selesa. Bukan sahaja jalannya cantik, sistem perparitannya cantik, ada landskap, ada papan tanda yang jelas dan cukup, ada perabot jalan yang lengkap. Sistem perparitan juga boleh menampung Tuan Pengerusi. Boleh menampung jumlah air yang banyak. Kadang-kadang bila kita berdepan dengan JKR, mereka sering mengatakan bahawa parit tepi jalan adalah untuk mengalirkan air yang dihasilkan daripada jalan JKR itu sendiri sedangkan dalam keadaan sekarang Tuan Pengerusi, parit-parit di tepi jalan bukan sekadar untuk jalan JKR tetapi juga untuk menampung air yang dihasilkan, dikeluarkan oleh kawasan daripada kawasan sekeliling. Daripada parit JPS dan sebagainya. Akhirnya, parit JKR di tepi jalan tidak cukup besar dan tidak cukup untuk menampung air yang terpaksa ditampung daripada kawasan sekeliling dan boleh menyebabkan banjir. Maksudnya, fungsi parit JKR bukan setakat untuk jalan JKR sahaja tetapi juga untuk menampung air yang banyak turun daripada hujan dan sebagainya di kawasan sekeliling. Tuan Pengerusi, saya juga ingin membangkitkan tentang perkembangan. Saya ingin bertanya tentang perkembangan jalan empat lorong daripada Segamat ke Tangkak. Saya hanya ingin bertanya status sebab projek ini telah pun dirasmikan, upacara pecah tanahnya oleh bekas Perdana Menteri dua tahun yang lalu tetapi sampai sekarang kami masih lagi menanti-nanti tentang perkembangan jalan-jalan tersebut. Tuan Pengerusi, saya juga ingin merujuk kepada... Datuk Wira Ahmad Hamzah [Jasin]: Yang Berhormat Ledang, Yang Berhormat Ledang. Tuan Pengerusi [Datuk Ronald Kiandee]: Yang Berhormat Jasin bangun, Yang Berhormat. Ir. Haji Hamim bin Samuri [Ledang]: Boleh seminit saja? Seminit. Datuk Wira Ahmad Hamzah [Jasin]: Seminit, seminit saja. Tuan Pengerusi dan Yang Berhormat Ledang, terima kasih. Tadi Yang Berhormat Ledang ada sebut tentang perbezaan yang amat ketara di antara jalan yang di selenggara oleh lebuh raya dengan jalan-jalan biasa. Lebuh raya jalannya cantik kerana lebuh raya PLUS mengenakan cukai ataupun kita kena bayar tol tetapi jalan biasa semua kereta-kereta ataupun motosikal yang dikenakan road tax. Duit ini dipungut oleh kerajaan ataupun diserahkan kepada JKR untuk menyelenggarakan jalan?. Ataupun adakah cadangan Yang Berhormat, orang bekas daripada JKR, seorang jurutera bekas daripada JKR. Mungkin kita hendak kenakan satu bayaran supaya dapat memastikan semua jalan-jalan yang selain daripada lebuh raya ini lebih cantik lagi kerana kita dapati penyelenggaraannya begitu lemah sekali.